טוני קולט

טוני קולט (באנגלית: Toni Collett, שם הבמה: Toni Collette; נולדה ב-1 בנובמבר 1972) היא שחקנית קולנוע וטלוויזיה ומוזיקאית אוסטרלית. זוכת פרס אמי ופרס גלובוס הזהב על תפקידה כטרה גרגסון בסדרה "טרה". בנוסף, הייתה מועמדת לעוד שני פרסי אמי ולחמישה פרסי גלובוס הזהב ובשנת 1999 קיבלה מועמדות לפרס אוסקר לשחקנית המשנה הטובה ביותר על תפקידה בסרט "החוש השישי". קולט נולדה בעיר סידני, ניו סאות' ויילס שבאוסטרליה, הבכורה מתוך שלושה ילדים; יש לה שני אחים צעירים. היא גדלה בפרוור גליב שבסידני עד גיל 6, ולאחר מכן התגוררה בפרוור בלקטאון. אביה, בוב קולט היה נהג משאית, ואימה, ג'ודי (לבית קוק), הייתה נציגת שירות לקוחות. בילדותה היא השתתפה בתחרויות שירה מקומיות. שאיפתה הייתה להופיע במחזות זמר, שכן היא אהבה לשיר ולרקוד. תפקיד המשחק הראשון של קולט היה בגיל 14 בהפקה בית-ספרית של המחזה "Godspell"; היא עשתה אודישן עם השיר "Saving All My Love for You" של וויטני יוסטון. בתחילת 1991 היא החלה ללמוד במכון הלאומי לאמנויות הדרמה (NIDA), אך עזבה לאחר 18 חודשים כדי להופיע בתור סוניה במחזה "הדוד וניה" (הוצג באוגוסט–ספטמבר 1992), שם שיחקה לצד ג'פרי ראש בתפקיד הראשי. בשנת 1995 גילמה קולט את מיוריאל הסלופ בסרט "חתונתה של מיוריאל", תפקיד עבורו עלתה 18 קילוגרם במשקלה תוך שבעה שבועות. עבור תפקיד זה היא זכתה בפרס המכון האוסטרלי לקולנוע והייתה מועמדת לפרס גלובוס הזהב. לאחר מכן שיחקה בסרטים "אמה" (1996) לצידה של גווינת' פלטרו, "ולווט גולדמיין" (1998) של טוד היינס, "8 וחצי נשים" של פיטר גרינוויי, "שאפט" עם סמואל ל. ג'קסון, "רווק פלוס ילד" לצד יו גרנט, "משנים כיוון" עם בן אפלק ו"השעות" יחד עם מריל סטריפ, ג'וליאן מור וניקול קידמן. בשנת 2000 הייתה מועמדת לפרס אוסקר לשחקנית המשנה הטובה ביותר לאחר שגילמה את אמו של הילד הרדוף בסרט "החוש השישי". קולט הקימה את הלהקה "Toni Colette & the Finish", בה חבר גם בעלה. באוקטובר 2006 יצא אלבום הבכורה של הלהקה, Beautiful Awkward Pictures, לו כתבה קולט את כל השירים. ב-2007 הופיעה הלהקה בסידני כחלק מהאירוע Live Earth. בנוסף ב-2006 כיכבה בסרט הקומי "מיס סנשיין הקטנה" לצד אביגייל ברסלין. ב-2008 כיכבה קולט בסדרת הטלוויזיה "טרה" בה גילמה דמות של עקרת בית, אם ואמנית המתמודדת עם הפרעת זהות דיסוציאטיבית. בשנת 2009 זכתה קולט בפרס אמי לשחקנית ראשית בקומדיה על תפקידה בסדרה "טרה". משחקה בסדרה זיכה אותה גם בפרס גלובוס הזהב בקטגוריית השחקנית הטובה ביותר בסדרה קומית. בשנת 2013 שיחקה בתפקיד ראשי בסדרת הדרמה של CBS – "בני ערובה", הגרסה האמריקאית לסדרת הישראלית באותו שם ששודרה בערוץ עשר. בשנת 2017 שיחקה בסרט הפעולה "XXX: הילוך גבוה" לצד וין דיזל וסמואל ל. ג'קסון, בסרט הדרמה הקומי "המתיני בבקשה" לצד דקוטה פנינג, ובסרט הקומדיה "אמהות בהפרעה". בפברואר 2020 לוהקה קולט יחד עם בלה היתקוט לתפקידים ראשיים בסדרת הטלוויזיה של נטפליקס, אני אף אחת. בשנות העשרים לחייה היא התקשתה להסתגל לחיות באור הזרקורים, וכתוצאה מכך נאבקה בבולימיה והתקפי חרדה. בתקופה זו היא גילחה את ראשה חמש פעמים (פעם אחת לתפקיד קולנועי). בשנת 1997 קולט יצאה עם השחקן האירי ג'ונתן רייס מאיירס במשך כשנה, ותיארה את מערכת היחסים שלהם כ"נהנתנית וכנראה מסוכנת." ב-31 בינואר 2003 היא נישאה למוזיקאי דייב גאלאפסי, עמו התחתנה בטקס בודהיסטי-מסורתי על אף שאינה מגדירה עצמה כבודהיסטית. לזוג יש בת, סייג' פלורנס, שנולדה ב-9 בינואר 2008, ובן, ארלו רוברט, שנולד ב-22 באפריל 2011. הם חיו בסידני בשנות ה-2000 לפני שעברו ללוס אנג'לס. המשפחה חזרה לסידני ב-2019. מדיה וקבצים בנושא טוני קולט בוויקישיתוף טוני קולט, ברשת החברתית אינסטגרם טוני קולט, במסד הנתונים הקולנועיים IMDb (באנגלית) טוני קולט, באתר "אידיבי", מאגר הידע העברי לקולנוע ישראלי ועולמי טוני קולט, באתר AllMovie (באנגלית) טוני קולט, באתר Rotten Tomatoes (באנגלית) טוני קולט, באתר Box Office Mojo (באנגלית) טוני קולט, במסד הנתונים הקולנועיים KinoPoisk (ברוסית) טוני קולט, באתר ספוטיפיי טוני קולט, באתר AllMusic (באנגלית) טוני קולט, באתר MusicBrainz (באנגלית) טוני קולט, באתר Discogs (באנגלית) טוני קולט, באתר בילבורד (באנגלית) אמיר קמינר, טוני קולט: "ילדים מעדיפים שההורים ישתקו", באתר ynet, 7 במאי 2014 טוני קולט, באתר אנציקלופדיה בריטניקה (באנגלית) Andreeva, Nellie; Petski, Denise (3 בפברואר 2020). "Toni Collette To Star In 'Pieces Of Her' Netflix Drama Series". Deadline Hollywood. נבדק ב-3 בפברואר 2020. {{cite web}}: (עזרה) Andreeva, Nellie (26 בפברואר 2020). "Bella Heathcote To Star In 'Pieces Of Her' Netflix Drama Series". Deadline Hollywood. נבדק ב-26 בפברואר 2020. {{cite web}}: (עזרה)